Na osnovu člana 96. Zakona o visokom obrazovanju Kantona Sarajevo („Službene novine Kantona Sarajevo“, broj 42/13) i članova 155. 156. i 162. Statuta Univerziteta u Sarajevu, Prijedloga Nastavno-naučnog vijeća broj: 01/4480/15 od 25. 12. 2015. godine i Odluke Senata Univerziteta u Sarajevu broj: 01-564/16 od 27. 1. 2016. godine o davanju saglasnosti za raspisivanje konkursa, *raspisuje se*

**KONKURS**

**za izbor nastavnika svih zvanja (napredovanje)**

1. Nastavna oblast *metodika i metodologija u sportu*, 1 nastavnik, u svim zvanjima, puno radno vrijeme, napredovanje

**Uvjeti**

U skladu sa Zakonom o visokom obrazovanju Kantona Sarajevo („Službene novine Kantona Sarajevo“, broj 42/13) i članom 156. Statuta Univerziteta u Sarajevu:

**d) docent:** naučni stepen doktora u oblasti za koju se bira, najmanje tri naučna rada iz oblasti u koju se bira objavljena u priznatim publikacijama, pokazane nastavničke sposobnosti;

**e) vanredni profesor:** proveden najmanje jedan izborni period u zvanju docenta, najmanje pet naučnih radova iz oblasti u koju se bira objavljenih u priznatim publikacijama, objavljena knjiga i originalni stručni uspjeh kao što je projekt, patent ili originalni metod, sve nakon izbora u zvanje docenta, te mentorstvo najmanje jednom kandidatu za stepen drugog ciklusa studija;

**f) redovni profesor:** proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti u koju se bira objavljenih u priznatim publikacijama, sve nakon stjecanja zvanja vanrednog profesora, te mentorstvo najmanje jednom kandidatu za stepen drugog i trećeg ciklusa studija.

**Kandidat za izbor u akademsko zvanje, uz prijavu na Konkurs, u skladu sa traženom dokumentacijom prilaže:**

a) biografiju (CV) i spisak objavljenih naučnih radova, programe javno predstavljenih oblika umjetničkog stvaralaštva, projekata, patenata ili originalnih metoda iz oblasti za koju se vrši izbor,

b) diplomu i drugu dokumentaciju o stečenom obrazovanju,

c) listu objavljenih knjiga, udžbenika i naučnih radova kao i same radove,

d) dokaz o minimumu pedagoškog obrazovanja ako se kandidat prvi put bira u nastavno-naučno zvanje docenta u skladu sa Zakonom i ovim statutom,

e) podatke o nagradama i priznanjima u vezi sa odgovarajućom naučnom oblasti,

f) dokaz o uspješno obavljenom mentorstvu kod izbora u odgovarajuće akademsko zvanje,

g) dokaz o tri naučna rada kao ekvivalent za opravdano izostalo mentorstvo u slučajevima opravdanim u članu 158. stavu 3. Statuta,

h) izvod iz matične knjige rođenih,

i) uvjerenje o državljanstvu.

Sa izabranim kandidatom zaključuje se ugovor o radu u skladu sa odlukom o izboru na period na koji je kandidat izabran.

Kandidati su obavezni u prijavi naznačiti jedno od zvanja za koje se prijavljuje, u suprotnom takva prijava će se smatrati neurednom i neće biti razmatrana. Kandidati su također dužni dostaviti biografiju i bibliografiju u elektronskoj formi.

**Rok za prijave:**

**15 dana (petnaest dana) od dana objavljivanja u štampi.**

**Prijave sa potrebnom dokumentacijom (original ili ovjerene kopije) treba dostaviti na adresu:**

**Univerzitet u Sarajevu**

**Fakultet sporta i tjelesnog odgoja**

**71000 Sarajevo**

**Patriotske lige 41**

**ili lično na protokol Fakulteta**

**Nepotpune i neblagovremene prijave neće se razmatrati.**